ناسان ئاکێ
ناسان بێنجامین ئاکێ (لەدایکبووی ١٨ی شوباتی ١٩٩٥) یاریزانێکی پیشەگەری تۆپی پێی هۆڵەندییە کە وەک بەرگریکار یاری دەکات بۆ یانەی پرێمیەرلیگ مانچێستەر سیتی و هەڵبژاردەی تۆپی پێی هۆڵەندا. هەرچەندە بە زۆری وەک پشتی بەرگریکار لە ناوەندا یاری دەکات، بەڵام وەک بەرگری باڵی چەپیش دەتوانێت یاری بکات.

کاروانی یانە

چێڵسی

کاروانی سەرەتایی 
ئاکێ ڕازی بوو بچێتە سیستەمی لاوانی چێڵسی لە فایینۆردەوە لە ساڵی ٢٠١٠ لە تەمەنی ١٥ ساڵیدا. لە تەمەنی ١٢ ساڵیدا لە فاینۆرد یاری دەکرد دوای ئەوەی پێشتر لە یانەی دێن هاگی هۆڵەندیەوە هاتە یانەکە.

ئاکێ یەکەمین یاری خۆی لە ٢٦ی کانوونی یەکەمی ٢٠١٢دا بەرامبەر نۆرویچ سیتی ئەنجامدا وەک یاریزانێکی ١٧ ساڵان، بە یەدەگ لە جێگای خوان ماتا هاتە یاریگاوە لە کاتی زیادکراودا لە بردنەوەی ١-٠ لە یاریگای تایبەت بە نۆرویچ (کارۆو ڕۆد). لە ٢٧ی شوباتی ٢٠١٣ یەکەم یاری خۆی بە شێوەی سەرەکی بۆ یانەکە ئەنجامدا لە جامی ئێف ئەی (جامی یەکێتی ئینگلتەرا) لە بردنەوەی ٢-٠ بەرامبەر یانەی چامپیۆنشیپ یانەی میدڵزبۆر. یاریزانەکە دانرا وەک یاریزانی سەرەکی لە ناوەندی یاریگا وەک بەرگریکار بۆ چێڵسی لە قۆناغی دووەمی چارەکی کۆتایی خولی ئەوروپا بەرامبەر ڕۆبن کازان لە ڕووسیا لە ١١ی نیسان، ٣-٢ یاریەکەیان دۆڕان بەڵام بە ئەنجامی هەردوو یاری ٥-٤ سەرکەوتن. ئاکێ یەدەگ بوو لە یاری چێڵسی بوو لە کۆتایی خولی ئەوروپا دژی بەنفیکا لە یاریگای ئەمستەردام لە ١٦ی ئایار، کە چێڵسی ٢-١ بردیەوە. لە ١٦ی ئایاردا هەڵبژێردرا بە یاریزانی لاوی ساڵی چێڵسی، و دوای سێ ڕۆژ یەکەم یاری خۆی لە پریمەرلیگ ئەنجامدا لە بردنەوەی ٢-١ بەرامبەر ئێڤەرتۆن لە یاریگای ستامفۆرد بریدج(یاریگای چێڵسی) لە کۆتا یاری وەرزەکە.

لە ٨ی ئابی ٢٠١٣، ئاکێ گرێبەستێکی نوێی بۆ ماوەی پێنج ساڵ لەگەڵ چێڵسی واژۆ کرد، کە تا ساڵی ٢٠١٨ی دەخایاند. دوای بەرزکردنەوەی بە شێوەی هەمیشەیی بۆ پێکهاتەی یەکەم، لە ٢١ی تشرینی یەکەمی ٢٠١٤، ئاکێ یەکەمین یاری خۆی لە خولی پاڵەوانەکانی ئەوروپا ئەنجامدا وەک یەدەگ هاتە یاریگاوە، لە خولەکی ٦٠دا لە جێگەی سیسک فابریگاس لە بردنەوەی ٦-٠ لە یاریگای خۆی بەرامبەر ماریبۆر، و ئەسیستی بۆ دووەم گۆڵی ئێدین هازارد کرد.

ماوەکانی خواستن 

لە ٢٥ی ئازاری ٢٠١٥، ئاکێ بۆ ماوەی مانگێک بە خواستن درا بە یانەی چامپیۆنشیپ (خولی پلە یەکی ئینگلتەرا) ڕیدینگ، یەکەمین یاری خۆی لە کۆی پێنج یاریەکە ئەنجامدا بەرامبەر کاردیف سیتی دوای ١٠ ڕۆژ و لە ئەنجامدا ١-١ بەرامبەر بوون. هەرچەندە تەنها یەک یاری بۆ چێڵسی ئەنجامدا لە تەواوی وەرزەکەدا، وەک یەدەگ لە دۆڕاندنیان ٣-٠ بەرامبەر وێست برۆمیچ ئەلبیۆن لە ١٨ی ئایار، ڕاهێنەر جۆسێ مۆرینیۆ وتی کە ئاکێ مەدالیای براوەی خول وەردەگرێت بۆ بەشدارییەکەی بۆ یانەکە لەو وەرزەدا.

لە ١٤ی ئابی ٢٠١٥، ئاکێ گواسترایەوە بۆ یەک وەرز بە خواستن بۆ یانەی واتفۆرد کە تازە سەرکەوتبوو بۆ پرێمیەرلیگ، دوای ئەوەی گرێبەستێکی نوێی بۆ ماوەی پێنج ساڵ لەگەڵ چێڵسی واژۆ کرد. دوای ١١ ڕۆژ، یەکەمین یاری خۆی بۆ هۆرنێتس ئەنجامدا لە یاریەکی قۆناغی دووەمی جامی خولدا بەرامبەر پرێستۆن نۆرس ئیند، کە بە دۆڕاندنی ١-٠ بۆ تیمەکەی تەواو بوو. ئاکێ یەکەم یاری خۆی لە پریمەرلیگ ئەنجامدا لە بەرامبەر نیوکاسڵ یونایتد لە ١٩ی ئەیلوولی ٢٠١٥، کە بە یەدەگ هاتە یاریگاوە و یارمەتی واتفۆردی دا بۆ بردنەوەی ٢-١. لە ٢٠ی کانوونی یەکەمدا یەکەم گۆڵی پیشەگەری خۆی تۆمارکرد، کە لە خولەکی چواردا گۆڵی تۆمار کرد لە بردنەوەی بردنەوەی ٣-٠ بەسەر لیڤەرپوول لە یاریگای ڤیکارەیج ڕۆد (یاریگای تایبەت بە واتفۆرد).

لە ماوەی ئەو کاتەی لەگەڵ یانەکەی هارتفۆردشیر بوو، ڕاهێنەر کیکی سانچێز فلۆرێس بەشێوەیەکی سەرەکی ئاکێی وەک بەرگریکاری باڵی چەپ دانا. ئاستی بەرز و ئیتیکی کارکردنی وای کرد ببێت بە باشترین یاریزانی لاوی وەرزەکەی واتفۆرد هەڵبژێرا.

لە ٢٩ی حوزەیرانی ٢٠١٦، ئاکێ چووە یانەی بۆرنمۆس بە خواستن بۆ وەرزی ٢٠١٦-١٧. لە ٢١ی ئابی، یەکەمین یاری خۆی بۆ بۆرنمۆس ئەنجامدا لە دۆڕاندنیان ١-٠ بەرامبەر یانەی وێست هام یونایتد لە دەرەوەی یاریگای خۆیان،لە جێگەی جۆردۆن ئایب هاتە یاریگا دوای دەرکردنی هاوتیمەکەی هاری ئارتەر بە کارتی سور لە دوای پێکدادان لەگەڵ کوایاتێ. دوای دۆڕانەکەی بەرامبەر وێست هام، ئاکێ یەکەمین یاری تەواوی خۆی بەرامبەر مۆریکامبێ ئەنجامدا لە قۆناغیدووەمی جامی ئی ئێف ئێڵ لە ٢٤ی ئاب. لە ١٩ی تشرینی دووەم، یەکەمین یاری خۆی بە سەرەکی بۆ بۆرمۆس لە پرێمیەرلیگ ئەنجامدا، ئاکێ یەکەم گۆڵی بۆ بۆرنمۆس تۆمارکرد لە بردنەوەی ١-٠ بەرامبەر ستۆک سیتی لە دەرەوەی یاریگای خۆیان.

لە ٤ی کانوونی یەکەمی ٢٠١٦، بۆرنمۆس یاری لەگەڵ لیڤەرپوول کرد و ئەنجامی یاریەکەیان گۆڕی لە دۆڕاندنی ٣-١ کە ١٥ خولەک مابوو و لە کۆتاییدا ٤-٣ بردیانەوە، ئاکێ گۆڵی بردنەوەی تۆمار کرد لە خولەکی ٩٣دا، سێیەم گۆڵی خۆی لە پرێمیەرلیگ و دووەم گۆڵ لە دژی لیڤەرپوڵ.

گەڕانەوە بۆ چێڵسی 
ئاکێ لە ٨ی کانوونی دووەمی ٢٠١٧ لەلایەن چێڵسیەوە بانگکرایەوە، یەکەم یاری خۆی ئەنجامدا بۆ یانەکە لە دوای بانگکردنەوەی لە ٢٨ی کانوونی دووەم لە بردنەوەی ٤-٠ی جامی ئێف ئەی بەرامبەر یانەی ڕۆژئاوای لەندەن برێنتفۆرد. ھەروەھا لە پێکهاتەی سەرەکی دانرا لە بردنەوەی ٢-٠ ی چێڵسی بەرامبەر وۆڵڤەرهاپتۆن واندەرس لە قۆناغی پێنجەمی هەمان پاڵەوانێتی لە ١٨ شوبات.

لە ٢٢ی نیسان، ئاکێ لەگەڵ داڤید لویز و سیزار ئازپیلیکوێتا لە بەرگری ناوەندا بەشداری کرد لە بردنەوەی یاری پێش کۆتایی جامی ئێف ئەی ٤-٢ لە بەرامبەر تۆتنهام هۆتسپێر لە یاریگای وێمبلی.

بۆرنمۆس 
لە ٣٠ی حوزەیرانی ٢٠١٧، ئاکێ گرێبەستێکی واژۆ کرد لەگەڵ یانەی بۆرنمۆس بە شێوەی هەمیشەیی بە بڕێکی ڕیکۆرد بۆ یانەکە بە ٢٠ ملیۆن پاوەند، لەگەڵ بە فەرمی گەڕایەوە بۆ یانەکە ڕۆژی دواتر، کاتێک ماوەی گواستنەوەی ٢٠١٧ کرایەوە. لە ٢١ی تەمموزدا، وا ڕاگەیەندراکە یانەی پێشووی چێڵسی لە گرێبەستەکەیدا بڕگەی دوبارە کڕینەوەی ئاکێی داناوە.

مانچێستەر سیتی 
لە ٥ی ئابی ٢٠٢٠، ئاکێ گرێبەستێکی بۆ ماوەی پێنج ساڵ لەگەڵ یانەی مانچێستەر سیتی واژۆ کرد، بە بڕی ٤١ ملیۆن پاوەند.

ئاکێ لە یەکەم یاری وەرزەکە لە ٢١ی ئەیلوول یەکەم یاری خۆی بۆ یانەکە کرد و ٣-١ براوە بوون لە یاریگای خۆیان بەرامبەر وۆڵڤەرهاپتۆن واندەرس لە پریمەرلیگ. لە ٢٧ی ئەیلوولی ٢٠٢٠، یەکەم گۆڵی بۆ سیتی تۆمارکرد لە دۆڕاندنی ٥-٢ لە ماڵەوە بەرامبەر لیستەر سیتی. لە ٣ی تشرینی دووەمی ٢٠٢٠، ئاکێ یەکەمین یاری خۆی لە خولی پاڵەوانانەکانی ئەوروپا بۆ سیتی ئەنجامدا لە بردنەوەی ٣-١ لە یاریگای خۆیان بەسەر ئۆڵۆمپیاکۆس لە کۆمەڵەکان.

ئاکێ یەکەم گۆڵی خۆی لە خولی پاڵەوانانەکانی ئەوروپا تۆمارکرد لە ١٥ی ئەیلوولی ٢٠٢١ لە بردنەوەی ٦-٣ بەرامبەر یانەی لایپزیگی ئەڵمانی. دوای ئەوە ڕایگەیاند کە دوای ماوەیەک لە نەخۆش کەوتنی باوکی، بە ماوەیەکی کەم دوای گۆڵەکە گیانی سپاردووە.

کاروانی نێودەوڵەتی 
ئاکێ نوێنەرایەتی هۆڵەندا کردووە لە هەموو ئاستەکانی لاوان لەو کاتەوەی لە ساڵی ٢٠٠٩ یەکەم یاری خۆی بۆ خوار ١٥ ساڵان ئەنجامداوە و بە گشتی ٥٤ یاری ئەنجامداوە. کاپتنی هەردوو ئاستەکانی خوار ١٧ ساڵان و خوار ١٩ ساڵان بووە. ئاکێ لە هەردوو پێکهاتەکە هەڵبژێردرا کە بوون بە پاڵەوانی پاڵەوانێتی ئەوروپی خوار ١٧ ساڵی ٢٠١١ و ٢٠١٢ لە سێربیا و سلۆڤینیا دوا بە دوای یەک.

ئاکێ هەروەها مافی ئەوەی هەبوو یاری بۆ کۆت دیڤوار بکات لە ڕێگەی مۆیسێی باوکیەوە.

ئاکێ یەکەمین یاری نێودەوڵەتیی خۆی لە ساڵی ٢٠١٧ ئەنجامدا لە یاریەکی دۆستانەدا بەرامبەر هەڵبژاردەی تۆپی پێی مەغریب، کە هۆڵەندا بردیەوە ٢-١.

شێوازی یاریکردن 
ئاکێ ستایش کرا بۆ ئاستی لە جێگا جیاوازەکاندا، پاسی درێژ و باش، خوێندنەوەی یاری بە باشی، توانای یاریکردن لە هەردوو باڵی بەرگری، بەرگریکاری ناوەندی و ناوەندی بەرگری، کە بە ئیتیکی کارکردنی باس،پیشەیی و تەکنیکی بەهرەمەند ناسراوە. هێمنی لەسەر تۆپ و دەرکەوتنەکانی بووە هۆی بەراوردکردنی لەگەڵ ئەفسانەی پێشووی هۆڵەندا و یاریزانی چێڵسی ڕۆد گولیت.

ژیانی کەسی 
ئاکێ لە لاهای، لە باشووری هۆڵەندا لەدایکبووە. باوکی خەڵکی کۆتدیڤارە. ئاکی بە هیچ جۆرێ خواردنەوەی کحولی ناخواتەوە.

ئاماری کاروانی وەرزشی

یانە

نێودەوڵەتی

خەڵاتەکان 
چێڵسی

 جامی تۆپی پێ: ٢٠١٤-١٥
 خولی ئەوروپا: ٢٠١٢-١٣
 دووەم لە جامی ئێف ئەی ٢٠١٦-١٧

مانچێستەر سیتی

 پرێمیەرلیگ: ٢٠٢٠-٢١، ٢٠٢١-٢٢
 جامی ئی ئێف ئێڵ: ٢٠٢٠-٢١
 دووەم لە پاڵەوانێتی پاڵەوانەکانی ئەوروپا: ٢٠٢٠-٢١

هۆڵەندا خوار ١٧ ساڵان

 پاڵەوانێتی ئەوروپا بۆ خوار ١٧ ساڵان: ٢٠١١، ٢٠١٢

تاکەکەسی

 باشترین یاریزانی لاوی ساڵ: ٢٠١٢-١٣
 باشترین یاریزانی لاوی وەرزی واتفۆرد :٢٠١٥-١٦
 یاریزانی وەرزی بۆرنمۆس لەلایەن هاندەرانەوە: ٢٠١٧-١٨

سەرچاوەکان 

یاریزانانی تۆپی پێی دوور لە وڵات لە ئینگلستان
یاریزانانی تۆپی پێی دوور لە وڵاتی ھۆڵەندی
یاریزانانی خولی تۆپی پێی ئینگلتەرا
یاریزانانی ھێڵی ناوەندی تۆپی پێ
یاریزانانی تۆپی پێی ھۆڵەندی
زیندووان
لەدایکبووانی ١٩٩٥